**Zápisnica zo zasadnutia Rady Mensy Slovensko dňa 3. 5. 2022 o 18:00**

Prítomní:

Rada: Darina Peterková, Lucia Števanková, Henrich Kriško, Martin Florovič, Marián Zahradník (online), Anna Dojčanová, Marián Metes (online)

Kontrolná skupina: Silvia Macková - ospravedlnená

Volebná komisia: Eduard Oswald, Gabriela Masaryková

Hostia: Helena Rojkovičová, Matúš Hornáček

Program:

1. Otvorenie
2. Kontrola uznesení
3. Odmeňovanie
4. Rôzne
5. Záver

**K bodu 1 - Otvorenie:**

Zasadnutie Rady otvorila Anna Dojčanová.

**K bodu 2 – Kontrola uznesení:**

Jarné stretnutie – v štádiu prípravy, bude vo Vlaškách, prihlásiť sa je potrebné do konca týždňa

VZ – je potrebné pripraviť správy, je vytvorený adresár, kam sa správy môžu pridávať. Rozdelenie správ:

Správa o činnosti Mensy Slovensko – Anna Dojčanová

Správa o členskej základni – Lucia Števanková

Správa o hospodárení – Henrich Kriško

Návrh rozpočtu Mensy Slovensko – Henrich Kriško

Správa o IQ olympiáde – Darina Peterková a Lucia Števanková - správa bude priebežná, keďže akcia k termínu VZ ešte nebude ukončená

Správa Kontrolnej skupiny

Správa o aktivitách pre nadané deti – Darina Peterková

Voľby rozhodcu sporov:

Volebná komisia bola doplnená.

Gabriela Masaryková: Materiály boli dodané šéfredaktorke časopisu, jeden z kandidátov opravil malý nedostatok. Informácie sú aj na www stránke. Pracujeme na príprave elektronických volieb, potrebný je systém otestovať. Kto z prítomných sa môže zúčastniť testovania volieb?

Anna Dojčanová: Link môžeš poslať mne. Henrichovi Kriškovi, Martinovi Florovičovi, Eduardovi Oswaldovi

Gabriela Masaryková: Pred voľbami bude potrebné zaheslovať systém a heslo rozdeliť medzi viacerých členov. Kto by mal záujem uschovať nejakú časť hesla?

Anna Dojčanová: Mal by tam byť niekto z Kontrolnej skupiny.

Gabriela Masaryková: Mal by tam byť 1 člen Kontrolnej skupiny a ešte ďalší dvaja členovia Mensy.

Gabriela Masaryková: Členovia majú možnosť aktualizovať e-mailové adresy do 12. 5. Dňa 13. 5. budeme potrebovať aktuálny zoznam členov.

Lucia Števanková: Stačilo by aj 14. 5.? 13. 5. máme regionálne kolo IQ olympiády v Košiciach.

Gabriela Masaryková: Do 12. 5. môžu členovia aktualizovať e-mailové adresy, potom to môžeš spracovať a 14. 5. poslať. 16. 5. začínajú elektronické voľby.

Stanovy:

Anna Dojčanová: Koncom apríla bola poslaná výzva na prihlásenie sa do skupiny pre tvorbu návrhu stanov, lehota na prihlásenie je 30 dní.

IQ olympiáda:

Darina Peterková: Aktuálne intenzívne pracujeme na ukončení prípravy regionálnych kôl. Zmluva s Trenčianskym hradom na celoštátne kolo by už mala byť podpísaná. Čakáme ešte platby sponzorských príspevkov. Prichádzajú už posledné ceny. 9585 detí sa registrovalo, rozpočet by mal byť v porovnaní s predchádzajúcimi ročníkmi vyšší.

Lucia Števanková: Potrebujeme dobrovoľníkov hlavne najmä na regionálne kolá v Banskej Bystrici a v Košiciach.

Anna Dojčanová: Môžem prísť do Trenčína a Banskej Bystrice.

Prepojenie databáz:

Anna Dojčanová: Ešte sme neposlali výzvu, však?

Henrich Kriško: Neposlali, pretože najprv potrebujeme detailnú špecifikáciu toho, čo treba urobiť.

Lucia Števanková: Čas na presnejšiu špecifikáciu budem mať až po VZ a skončení IQ olympiády.

Presun časopisu do online priestoru:

Anna Dojčanová: Zatiaľ zostáva aj tlačená podoba.

Darina Peterková: Vyjadrenie k tejto téme bude aj z prieskumu robeného medzi členmi.

Poplatky za testovanie:

Anna Dojčanová: Pri testovaniach dohodnutých pre zmenou výšky poplatkov sa ešte uplatňujú staré ceny, pri testovaniach dohodnutých po zmene sa uplatňujú nové ceny.

Psychologické kruhy pre Mensanov:

Anna Dojčanová: Aktivita prebieha, boli už 3 stretnutia.

Posilnenie právomoci Kontrolnej skupiny:

Anna Dojčanová: S témou prišiel Marián Zahradník na poslednú chvíľu na predchádzajúcom zasadnutí Rady. Najvyšším orgánom Mensy je členská základňa. Riadiacim orgánom medzi valnými zhromaždeniami je Rada, ktorá sa zodpovedá výlučne členskej základni. Jej rozhodnutia nepodliehajú rozhodnutiam alebo stanoviskám Kontrolnej skupiny. Členská základňa si okrem Rady volí aj kontrolný orgán určený na kontrolu hospodárenia a dodržiavania stanov. Tento orgán sa rovnako ako Rada zodpovedá výlučne členskej základni. Ide teda o 2 nezávislé orgány. Môžu si navzájom radiť, nie však rušiť rozhodnutia. To by rovnako mohla aj Rada dávať veto Kontrolnej skupine.

Darina Peterková: Kontrolná skupina by napríklad mohla dávať podnety na valnom zhromaždení.

Anna Dojčanová: To môže rovnako ako ich môže dávať každý člen.

Darina Peterková: Kontrolná skupina by mala aktívne poukazovať na pochybenia.

Anna Dojčanová: To všetko môže byť v správe Kontrolnej skupiny.

Darina Peterková: Správy by však mali byť v dostatočnom časovom predstihu.

Henrich Kriško: Účtovná závierka môže byť hotová, až keď všetci odovzdajú doklady.

Anna Dojčanová: Nemôžeme tu teraz vymýšľať predpisy v rozpore so stanovami.

Henrich Kriško: Kontrolná skupiny môže v správe na VZ vytknúť nedostatky.

Darina Peterková: A nebude to už neskoro?

Anna Dojčanová: VZ nemusí byť len raz do roka, môže byť zvolané kedykoľvek 6 týždňov pred termínom konania.

Henrich Kriško: Otázka je, či chceme, aby v prípade, že situácia bude vážna, mohla Kontrolná skupina zvolať mimoriadne VZ.

Darina Peterková: To by bol výborný nápad.

Martin Florovič: Musíme dodržiavať aj predpisy MI.

Henrich Kriško: Marián Zahradník spomenul, že právo veta by mohlo byť použité aj v prípadoch, že rozhodnutie v Rade prejde tesnou väčšinou. To by sa potom niektoré rozhodnutia nemohli urobiť vôbec. Zdôvodňovať právo veta iba týmto nejde.

Martin Florovič: Ak Rada prijme napríklad nejaké nezmyselné rozhodnutie, radový člen, ktorý by si to všimol, má nástroje ako situáciu zvrátiť. Heňo, je to tak?

Henrich Kriško: Radový člen môže začať zbierať podpisy na zvolanie mimoriadneho VZ, petíciu musí podpísať najmenej 10% členov.

Henrich Kriško: Ešte je tu otázka, či Kontrolnej skupine dať právomoc zvolať mimoriadne VZ bez zbierania podpisov.

Anna Dojčanová: Podpisy by sa mohli zbierať aj online.

**K bodu 3 - Odmeňovanie:**

Anna Dojčanová: Schvaľovali sme odmenu za sprostredkovanie sponzora. Tami robí zaujímavé prednášky, platí to Mensa, dlhodobo je to neudržateľné. Na túto aktivitu by bolo vhodné zohnať sponzora.

Darina Peterková: Vďaka finančným prostriedkom získaným z nadácie Volkswagenu môžeme platiť časť testovaní v spolupracujúcich školách.

Tamara Babjáková: Pre 100 detí je možné zaplatiť testovanie aj psychológa. Malo by ísť o deti s postihnutím alebo zo znevýhodneného prostredia.

Darina Peterková: Takto môžeme testovanie zaplatiť deťom z chudobných rodín.

Tamara Babjáková: Problém bude kontrolovať, kto na to naozaj nemá.

Anna Dočanová: Dnes sme testovali deti v Banskej Bystrici, zúčastnilo sa 55 detí.

Tamara Babjáková: So sponzoringom zatiaľ nemám skúsenosti.

Darina Peterková: Môžeme znížiť rozpočet a aktivitu udržať aspoň čiastočne.

Tamara Babjáková: Do prázdnin by mali byť ešte 2 workshopy a 3 testovania. O aktivitu je záujem zo strany škol aj rodičov. Popri hlavnom zamestnaní to nedokážem utiahnuť.

Eduard Oswald: Prečo nevypýtame od rodičov poplatok? Robia to aj inde a nepredstavuje to problém.

Darina Peterková: Pošlime oslovovací mail členskej základni a každý bude mať možnosť podporiť aktivity pre nadané deti podľa svojich možností alebo aj pomôcť zohnať sponzora. Sponzorov môžeme následne propagovať na akciách.

Henrich Kriško: PayPal umožňuje realizovať zbierky cez internet, predtým je však potrebné vytvoriť projekt, ktorý musí následne PayPal schváliť. Tento postup je potrebné striktne dodržať.

Darina Peterková: Miroslav Macko by mohol pomôcť s napísaním projektu.

Tamara Babjáková: Dôležité je mať pripravenú koncepciu do septembra, kedy sa znova rozbehnú aktivity. Mali by sme zvážiť aj jednorazový poplatok od škôl za spoluprácu. Školy majú v rozpočtoch vyhradené peniaze na aktualizačné vzdelávanie, vzdelávacie programy však musia spĺňať kritériá stanovené legislatívou.

Henrich Kriško: Ak máme vyhovieť všetkým školám, ktoré budú mať záujem spolupracovať, budeme potrebovať viac peňazí, ako máme na tieto aktivity vyhradených v súčasnosti.

Anna Dojčanová: 30. 9. sa bude konať Vedecký veľtrh, ktorého sa Mensa tradične zúčastňuje. Poplatok za účasť je 500 EUR. Oslovil nás sponzor s finančnou ponukou, časť peňazí od tohto sponzora by sa použila na Vedecký veľtrh. Sponzor chce mať reklamu aj na našej www stránke.

/ prezentácia podmienok sponzoringu /

Marián Metes: Za akých podmienok nás chce sponzorovať?

Anna Dojčanová: Sponzor by nám daroval produkty, ktoré by sme mohli použiť podľa valstného uváženia. Tiež by nám daroval finančnú hotovsť 1 000 EUR.

Darina Peterková: Vyzerá to na 3 výstupy – reklama na www stránke, prezentácia v časopise, finančný príspevok.

Marián Zahradník: Aká je to firma? Názov?

Anna Dojčanová: Naturmed

Marián Metes: Čiže pôjde tu o vyplatenie odmeny za nájdenie sponzora ako aj schválenie príspevku na vedecký veľtrh z prostriedkov Mensy.

Lucia Števanková: Chceme robiť reklamu tabletkám, ktoré nemáme overené?

Anna Dojčanová: Overovala som si to.

Darina Peterková: Pri viacerých produktoch ich zloženie nezodpovedá tomu, ktoré je deklarované. Má reklama na našom webe časové obmedzenie?

Anna Dojčanová: Nie je to obmedzné, išlo by o link na našom webe. Ak by ďalší rok neposkytli príspevok, reklamu by sme z nášho webu stiahli.

Darina Peterková: Čiže 1 rok.

Hlasovanie o príspevku 500 EUR na Vedecký veľtrh a o sponzoringu od firmy Naturmed.

Za: 6 Zdržal sa: 1 (Marián Zahradník)

Tamara Babjáková: V marci mi skončila dohoda o vykonaní práce na pozícii koordinátorky pre spoluprácu so školami. Bude sa ďalej predlžovať alebo sa zemnší rozsah činností alebo sa zvolí iný postup?

Henrich Kriško: Keď sa to schvaľovalo v Rade, nepočítali sme s tým, že by to malo byť stále financované z prostriedkov Mensy. Jednou z možností by bolo počkať a neskôr rozhodnúť podľa vývoja situácie. Môžeme tiež predložiť návrh valnému zhromaždeniu v rámci schvaľovania rozpočtu.

Darina Peterková: Tami by sme potom mali dodatočne doplatiť za vykonanú prácu.

Tamara Babjáková: Momentálne je kľudnejšie obdobie, v nedávnej minulosti som mala aj 5 workshopov mesačne.

Henrich Kriško: Za marec bola zatiaľ vyplatená iba symbolická odmena 50 EUR, Darinka navrhla, aby Rada rozhodla, aké sumy sa koordinátorom doplatia. Ďalej potrebujeme rozhodnúť, či a za akých podmienok budú aktivity pokračovať. V prípade pokračovania aktivít by o tom s konečnou platnosťou malo rozhodnúť valné zhromaždenie, keďže ide o zásah do rozpočtu Mensy a rozpočet schvaľuje valné zbromaždenie.

Tamara Babjáková: Rozumiem, že ide o pomerne vysoké finančné čiastky. Nechala som si skrátiť úväzok a potrebujem vedieť ako ďalej, aký úväzok môžem ponúknuť škole na budúci rok a pod.

Henrich Kriško: Určite si potrebuješ udržať aj úväzok v škole, keďže tam získavaš cenné skusenosti, ktoré by si mohla v prípade pokračovania projektu využiť.

Anna Dojčanová: Ide o výbornú aktivitu, problémom je, že pri schvaľovaní v Rade neboli domyslené detaily a udržateľnosť.

Darina Peterková: Do konania valného zhromaždenia bude Tami poznať detailnejšie možnosti škôl a rodičov ako aj svoje vlastné možnosti venovať sa funkcii koordinátorky. Aktivity sa môžu zredukovať a prípade nájdenia spozora neskôr rozšíriť.

Henrich Kriško: Testovanie na školách musí byť uzavreté iba pre deti alebo sa ho môže zúčastniť aj verejnosť? Školy podporujeme aj z našich peňažných prostriedkov, a tak by mohli poskytnúť priestory zdarma aj na testovanie verejnosti.

Anna Dojčanová: Zatiaľ bolo uzavreté iba pre deti. Testovanie pre verejnosť by muselo byť v inom čase.

Darina Peterková: So školou sa môžeme dohodnúť, že napríklad dopoludnia bude testovanie pre deti a popoludní pre verejnosť, pričom priestory budú zadarmo.

Marián Metes: Pre činnosť, ktorú robí Tami, nemôže byť smerodajné, či škola poskytne priestory pre testovanie verejnosti zdarma.

Anna Dojčanová: Prichádzame k ďalšej téme a to k diskusii o odmeňovaní. Určité funkcie musia byť odmeňované zo zákona napríklad účtovníctvo.

Henrich Kriško: Zo zákona sme povinní účtovníctvo viesť, nemusí to však nevyhnutne byť odmeňovaná činnosť.

Anna Dojčanová: Niektoré odmeny boli stanovené dávno v minulosti a odvtedy sa nemenili. Stúpa rozsah aktivít, a preto je namieste diskutovať o zvyšovaní odmien.

Henrich Kriško: Ak by každý vypĺňal súbor pre evidenciu práce, ktorý zostavila Lucia Števanková, získali by sme prehľad o čase odpracovanom v jednotlivých funkciách. Následne potrebujeme vedieť, koľko peňazí môžeme vynaložiť na odmeny a podľa toho stanoviť odmeny pre jednotlivé pracovné pozície.

Anna Dojčanová: Keby som mala uvádzať reálny čas, ktorý venujem Mense Slovensko, tak je to aj 50 hodín týždenne.

Darina Peterková: Nie vždy je možné viesť presnú evidenciu času. Práca sa často vykonáva ad hoc napr. nečakaný telefonát a pod.

Henrich Kriško: Odmeny v porovnaní s pracovným trhom budú vždy skôr symbolické. Otázkou je aj to, či chceme robiť rozdiely v odmeňovaní medzi pracovnými pozíciami alebo ich budeme odmeňovať rovnako. Potrebujeme si vyjasniť aj to, čo je práca člena Rady (ktorá podľa stanov nemôže byť odmeňovaná) a čo už je práca, ktorú môžeme odmeňovať.

Lucia Števanková: Jediný rozdiel, ktorý ma napadá, je odlíšiť odbornú činnosť a činnosť, ktorú „zvládne hocikto“.

Henrich Kriško: Niekedy si myslíme, že činnosť zvládne hocikto, a potom sme prekvapení.

Anna Dojčanová: Ľudia mnohé veci berú ako samozrejmosť, ale keď ich oni majú urobiť, tak zistia, že to nie je také jednoduché.

Lucia Števanková: Pri činnosti tajomníčky pre členstvo sa počet hodín líši každý mesiac.

Anna Dojčanová: Tajomníctvo je funkcia v Rade, a teda by nemala byť odmeňovaná. Odmena sa vypláca za vedenie databázy členov.

Darina Peterková: Členstvo v Rade nie je odmeňované.

Henrich Kriško: Čo je práca tajomníka a čo je vedenie databázy? Ako to budeme rozlišovať?

Lucia Števanková: Ak je tajomníctvo dobrovoľnícka funkcia, tak ju nerobme.

Anna Dojčanová: Ja tiež robím dobrovoľnícky už dlhé obdobie.

Henrich Kriško: Môžem uviesť príklad za mňa – vedenie účtovníctva je odmeňované, ale písanie správ o hospodárení a zostavovanie rozpočtu by už nebolo odmeňované.

Lucia Števanková: Podľa čoho usudzuješ? V rámci tvojej funkcie by malo byť odmeňované všetko, čo robíš ako hospodár.

Henrich Kriško: Teraz sa asi dostávame do konfliktu so stanovami, keďže funkcie v Rade by nemali byť odmeňované. Ak bude všetka moja práca odmeňovaná, otázkou bude, ktoré funkcie má vlastne vykonávať hospodár.

Lucia Števanková: Bude odmeňovaná iba tá práca, ktorú robíš ako hospodár.

Anna Dojčanová: V Českej republike funkcie v Rade nie sú odmeňované, odmeňujú iba organizáciu testovaní.

Henrich Kriško: U mňa je najviac práce spravidla v apríli a máji, keďže spravidla odkladáme zostavenie účtovnej závierky aj podanie daňového priznania. Možno by som súbor s evidenciou pracovného času mohol vypĺňať aj ďalej, aby sme získali realistický odhad odpracovaného času.

Henrich Kriško: Je potrebné ešte predebatovať, či postup, že zistíme celkový odpracovaný čas, vyčleníme sumu na odmeny a následne zistíme hodinovú odmenu, je vhodný. Sumu odmien v rozpočte by schvaľovalo valné zhromaždenie. Ako budeme postupovať pri odmeňovaní testovania? Budeme vychádzať z počtu hodín alebo z príjmov?

Anna Dojčanová: V Českej republike vyplácajú odmeny vo výške 10% z príjmov.

Darina Peterková: 10% zo zisku alebo z príjmov?

Henrich Kriško: Vieme odhadnúť viaceré náklady, problémom však môže byť prevádzka servera mensa.sk. Ako náklady rozdelíme medzi viaceré testovania? Je to fixný náklad.

Marián Metes: Nemôžeme to porovnávať s Českou repubikou, tam nemusí byť pri testovaní prítomný psychológ.

Darina Peterková: Vychádzajme z toho, čo nám zostane zo zaplatených 20 EUR.

Henrich Kriško: Máme aj znížené ceny testovania napr. študenti a za znížené ceny testujeme značný podiel účastníkov.

Lucia Števanková: S každým účastníkom je rovnaká práca, takže odmena by mala závisieť od počtu účastníkov.

Henrich Kriško: Z údajov o minulých testovaniach by sme mali zistiť priemerný zisk na otestovaného a prepočitať si to na aktuálne ceny testovania. Nákladové položky by sa mali upraviť o infláciu.

Darina Peterková: Nemôžeme odmenu dočasne stanoviť ako jedno euro na otestovaného?

Henrich Kriško: 1 EUR nám určite zostane.

Anna Dojčanová: Najprácnejšie je prepisovanie zoznamu účastníkov.

Lucia Števanková: To by malo byť zahrnuté v odmene za jedného účastníka.

Gabriela Masaryková: Išla by som cestou odmeny za účastníka alebo percentom z príjmov, mala by sa však stanoviť aj minimálna alebo maximálna hranica. Čo sa týka odmien všeobecne, mali by byť naviazané na rozpočet a stanovené ako percento z príjmov. S nárastom členskej základe prichádza aj viac práce.

Darina Peterková: Údaje vieme zistiť z predchádzajúcich rokov.

Anna Dojčanová: Správy na rokovanie VZ by sa mali predkladať v týždni pred konaním VZ.

Henrich Kriško: Čo sa týka správy o hospodárení, najprv musia byť predložené všetky doklady. Potom sa môže zostaviť účtovná závierka. Následne môže nastúpiť Kontrolná skupina. Kým nie je účtovná závierka skontrolovaná, neviem, či je zodpovedné ju zverejňovať. Ak, tak uverejniť s komentárom.

Gabriela Masaryková: Na valnom zhromaždení sa môžu schváliť predbežné odmeny.

Darina Peterková: Keď budú mať tí, ktorí pracujú pre Mensu, pocit, že sú adekvátne ohodnotení, budú svoju prácu vykonávať lepšie, a to pomôže organizácii ďalej rásť.

Darina Peterková: Dohodnime sa predbežne na odmene za otestovaného.

Anna Dojčanová: Prepojenie databáz by zjednodušilo administratívu pri testovaní.

Lucia Števanková: Prečo zbierame od účastníkov dáta o zamestnaní a pod.?

Henrich Kriško: Pomôže nám to zistiť, aké sociálne skupiny prejavujú záujem o testovanie.

Lucia Števanková: Zbierame to zbytočne.

Anna Dojčanová: Zmeňme formulár a nezbierajme tieto údaje.

Henrich Kriško: Pri odmenách za otestovaného berte do úvahy aj odvody platené zamestnávateľom.

Darina Peterková: Hanka, koľko ti trvá prepis údajov o jednom účastníkovi do databázy.

Anna Dojčanová: 3 – 5 min. V minulosti tam bola veľká chybovosť – aj 25%.

Darina Peterková: Ak by sme rátali s odmenou 1,50 EUR za otestovaného, trvaním testovania 5 hodín, 100 účastníkov a 300 minút prepisovanie, viedlo by to k odmene 15 EUR na hodinu.

Henrich Kriško: K tomu prirátaj odvody platené zamestnávateľom, to sú tiež náklady.

Lucia Števanková: Teraz je ešte otázka, či to bude hrubá alebo čistá odmena.

Henrich Kriško: Ak by to bola čistá odmena, museli by sme pripočítať odvody platené zamestnancom, preddavok na daň z príjmov a riešiť, či si organizátor testovania v Mense uplatní nezdaniteľnú časť základu dane.

Darina Peterková: Vieš tieto položky približne odhadnúť?

Henrich Kriško: Čiže potrebujeme rozlíšiť 3 varianty: 150 EUR je celková cena práce, 150 EUR je hrubá mzda a 150 EUR je čistá mzda. Budeme rátať s tým, že organizátor testovania si v Mense neuplatní nezdaniteľnú časť základu dane. Keďže však spravidla máme každý mesiac nejaké testovanie, pôjde o pravidelný príjem a je potrebné rátať so všetkými odvodmi. Pri 150 EUR hrubej mzde je celková cena práce 202,79 EUR. Pri 150 EUR čistej mzde je celková cena práce 289,31 EUR. Ak 150 EUR je celková cena práce, hrubá mzda by bola 111 EUR a čistá mzda 77,80 EUR.

Anna Dojčanová: 100 ľudí by prinieslo 1000 – 2000 EUR.

Henrich Kriško: Pri 5 hodinách by odmena psychológa za dozor bola 100 EUR a za opravu testov 70 EUR.

Darina Peterková: Máme prepočítané 3 varianty, môžeme ich ako návrh predložiť na valné zhromaždenie.

Lucia Števanková: 15 EUR za hodinu testovania mi príde ako vysoká odmena. Ako tajomníčka mám 2 EUR na hodinu. Za IQ olympiádu mám 500 EUR a je potrebné venovať jej veľké množstvo času.

Henrich Kriško: O zvýšení odmien za IQ olympiádu sa začalo diskutovať a hlasovať, avšak nedotiahli sme to. Ak by príspevok Mensy na IQ olympiádu zodpovedal príspevkom z minulých rokov, je možné odmenu zvýšiť.

Darina Peterková: Tak odmenu za testovanie znížme na 1 EUR za otestovaného alebo zvýšme ostatné odmeny. Máme aj dotazníky od členov a sú uložené aj prvotné data, to je ďalší zdroj informácií.

Henrich Kriško: Máme tu už požiadavku zvýšiť odmenu za grafiku časopisu a zrejme budeme zvyšovať aj ostatné odmeny.

Lucia Števanková: 15 EUR za hodinu testovania považujem za vysokú odmenu aj preto, lebo neviem, či ako organizácia máme kapacitu vyplácať aj né podobne vysoké odmeny.

Henrich Kriško: Na tento problem som upozorňoval v súvislosti s odmenami za prácu koordinátorky pre networking a aktívnu účasť členov a koordinátorky pre spoluprácu so školami, keď sa v zmluvách neuviedol rozsah pracovného času tak, ako sa prezentoval pri schvaľovaní na Rade.

Darina Peterková: Vedeli by sme vyčleniť percento z príjmov na odmeny a dať to ako návrh na schválenie na valné zhromaždenie?

Henrich Kriško: Skutočné príjmy sa líšia od rozpočtovaných a sú spravidla vyššie, keďže v návrhu rozpočtu príjmy skôr podhodnocujem. Odmeny by sa mali vyplatiť podľa skutočných príjmov.

Gabriela Masaryková: To som navrhovala aj ja, stanoviť minimálnu výšku odmien vyplácaných počas roka a nasledne doplatiť odmeny podľa skutočných príjmov.

Henrich Kriško: Niektoré činnosti vyžadujú rovnaký čas baz ohľadu na príjmy napr. vyplnenie daňového priznania.

Darina Peterková: Keď budú k dispozícii aktuálne údaje, možeme sa rozhodnúť, o koľko navýšime odmeny za existujúce odmeňované funkcie.

Henrich Kriško: Je potrebné tam zahrnúť aj testovanie.

Darina Peterková: Áno, ale tam už budeme dohodnutí na spôsobe odmeňovania v závislosti od počtu účastníkov.

Henrich Kriško: Niektoré čínnosti zostávajú nezmenené pri zmenách v rozsahu aktivít alebo počte členov – napr. vypĺňanie daňového priznania. Rozsah účtovníctva napr. počet riadkov v peňažnom denníku, sa však mení.

Henrich Kriško: Už viackrát sa ozýval Miroslav Macko ohľadom odmeny za grafiku časopisu.

Anna Dojčanová: Veď nech povie svoju predstavu.

Henrich Kriško: Pomohlo by nám to v príprave návrhu na valné zhromaždenie.

Miroslav Macko: Koľko beriem za stranu?

Henrich Kriško: Zatiaľ to máme stanovené za číslo časopisu. Bolo by potrebné prejst faktúry za niektorý rok, a potom by sme vedeli približne určiť odmenu za stranu. Chceme zmeniť výpočet odmeny?

Miroslav Macko: Žiadam o to od roku 2020. 10 EUR za stranu. Väčšinou mávame 20 – 24 strán, veľmi zriedkavo mávame 32 strán.

Henrich Kriško: Vychádza to tak 220 – 230 EUR za číslo. Teraz to je 66 EUR za číslo. Je to zvýšenie na trojnásobok.

Lucia Števanková: Šéfredaktorka časopisu navrhuje zaokrúhliť jej odmenu na 70 EUR za číslo.

Anna Dojčanová: S grafikou je viac práce.

Miroslav Macko: Pri iných zákazkach dostávam hotové vstupy, v prípade časopisu si musím niektoré informácie dohľadať. Obsah niekedy nepostačuje na párny počet strán.

Lucia Števanková: Šéfredaktorka časopisu si spočiatku nezapisovala čas strávený odpoveďami na maily súvisiace s časopisom.

Lucia Števanková: Moja odmena je za tajomníctvo.

Anna Dojčanová: Odmena je za vedenie databázy členov.

Henrich Kriško: V minulosti sme schválili odmenu za vedenie databázy členov.

Lucia Števanková: Vyplácané odmeny by mali byť podobné pri prepočte na parameter. Vzhľadom na navrhované odmeny pre seba navrhujem 15 EUR na hodinu, aj keď podľa mňa je to vela.

Anna Dojčanová: Miro, koľko času stráviš s úpravou strany časopisu?

Miroslav Macko: Neviem to presne odhadnúť. V prípade náročnejších prác to môže byť aj viac ako hodina. Pri budúcom čísle môžem sledovať čas.

Henrich Kriško: Ak nemáme údaje o časovej náročnosti, ťažko budeme vedieť odmeny stanoviť tak, aby pri prepočte na časovú jednotku boli približne rovnaké.

Miroslav Macko: Máme funkcie nevyhnutné pre fungovane Mensy. Nemám problem dať tajomníčke 15 EUR na hodinu. Členovia nám platia členské a očakávajú kvalitné služby. Keď sa niekomu vidia odmeny vysoké, nech nám ponúkne, že za akú odmenu tú funkciu je ochotný robiť.

Henrich Kriško: Ak by tajomníčka zarábala 15 EUR, ročná odmena by bola 1 800 EUR. Ak by to bola hrubá mzda, išlo by o sedemnásobný nárast oproti súčasnej odmene 250 EUR. Nie som si istý, že toto je únosné.

Darina Peterková: Keby sme to zahrnuli do celkovej kalkulácie, videli by sme, čo by to znamenalo.

Henrich Kriško: U mňa je ročný počet hodín v porovnaní s tajomníčkou o niečo nižší, asi 110. Ak by som aplikoval odmenu 15 EUR za hodinu, išlo by tiež o výrazný nárast.

Darina Peterková: Potrebujeme vidieť, ako by vyzerala situácia po zvýšení všetkých odmien.

Henrich Kriško: Toto ale neviem vyrátať teraz.

Lucia Števanková: Soňa Jantová sa vyjadrila, že ak by sa jej navýšila odmena za vystavený cerifikát (v súčasnosti 1 EUR), nebola by proti. Agáta Jurášková sa vyjadrila, že odmenu za jazykovú korektúru by chcela zdvojnásobiť. V súčasnosti má 30 EUR za číslo časopisu.

Henrich Kriško: U Mareka Michlíka nepoznáme časový rozsah práce, keďže nevypĺňal súbor.

Lucia Števanková: Marek Michlík sa vyjadril, že môže mu zostať súčasná odmena.

Lucia Števanková: Neznamená to, že ja automaticky chcem zvýšiť odmenu sedemnásobne, odmeny by sme však mali nastaviť tak, aby dávali zmysel pre väčšinu pozícií.

Henrich Kriško: Ja som tiež nečakal, že budeme takto výrazne zvyšovať odmeny. Vo svojom prípade som to bral tak, že čiastočne dávam Mense niečo zadarmo, keďže ako člen tiež od Mensy niečo dostávam. Mense ponúkam to, čomu rozumiem a dostávam vela iného zaujímavého.

Lucia Števanková: Nebude spravodlivé, ak niekto bude mať odmenu oveľa vyššiu v porovnaní s inými odmenami.

Darina Peterková: Z ankety členov mám odpovede, ktoré budú zahrnuté v prezentácii. Funkciu koordinátorky pre networking a aktívnu účasť členov potrebujeme, potrebujeme ju pozmeniť. Je potrebné niečo robiť aj s Facebookovou skupinou Mensa SR. Odmenu by som znižila na 100 – 150 EUR mesačne. Nie každé stretnutie členov je rovnako mentálne náročné. Niekedy sa zídu komunikatívni členovia, vtedy je to ľahšie.

Henrich Kriško: Dotazníkový prieskum by sme mohli robiť ročne, viem si predstaviť odmeňovanie takejto činnosti.

Darina Peterková: Môžeme to robiť napr. koncom marca a výsledky prebrať na valnom zhromaždení.

Darina Peterková: Funkciu koordinátorky pre networking a aktívnu účasť členov nemusím vykonávať ja, avšak majme takúto funkciu, pretože to pomôže organizáciu posunúť ďalej.

Anna Dojčanová: Pravidelné stretnutia sme tu mali aj v minulosti a máme ich aj teraz. Nie je to niečo, čo by sa iba teraz vybudovalo.

Darina Peterková: Áno, funkciu koordinátorky chápem ako rozšírenie.

Henrich Kriško: Odmeny za tábory plánujeme meniť alebo zatiaľ ponecháme. Navýšenie odmeny by sa zrejme muselo premietnuť aj do účastníckych poplatkov.

Darina Peterková: Na tábory by bolo vhodné mať sponzora, aby mohli byť prístupné aj deťom zo sociálne slabších vrstiev. Tento rok máme pripravený projekt Vedeckej hračky financovaný z Nadácie Volkswagenu v sume asi 400 EUR.

Anna Dojčanová: S autormi Vedeckej hračky spolupracujem aj pri príprave Vedeckého veľtrhu.

Darina Peterková: Práca na táboroch je týždeň alebo 2 týždne 24/7. Odmeny môžeme riešiť po vyriešení financovania. My ako organizátori odmeny určite chceme, keďže na tábory sa vopred pripravujeme. Máme aj pomocníkov, ktorí majú spravidla na tábore niečo zadarmo napr. ubytovanie. Niekedy sú to aj bývalí účastníci táborov.

Darina Peterková: Dohodnime sa dokedy budú dostupné materiálny na rokovanie valného zhromaždenia.

Henrich Kriško: V mojom prípade to závisí aj od predkladania dokladov.

Anna Dojčanová: Dajme v týždni pred valným zhromaždením.

Darina Peterková: To je neskoro, účastníci si ich nestihnú preštudovať. Dajme aspoň týždeň pred konaním vlaného zhromaždenia.

Anna Dojčanová: Dovtedy asi nestihnem, keďže mám iné povinnosti. Môžem sa tomu začať venovať tak 23. 5.

Henrich Kriško: Ak sa bude naťahovať odovzdávanie dokladov, nemusím stihnúť pripraviť výpočty týkajce sa odmien. Najprv musíme maťúčtovnú závierku, potom môžeme robiť výpočty. A do konania vlaného zromaždenia by účtovnú závierku mala skontrolovať aj Kontrolná skupina.

Darina Peterková: Dohodnime sa, že aspoň čiastkové návrhy predložíme do polovice mesiaca.

Henrich Kriško: V minulosti sa schválili odmeny pre IQ olympiádu 500 EUR pre každú z koordinátoriek. Začalo sa hlasovať o odmene 1 000 EUR pre každú z koordinátoriek, avšak nedoriešili sme to. V minulosti Mensa prispievala najviac do 3 000 EUR, v niektorých rokoch takmer vôbec. Ak príspevok Mensy neprekročí úroveň z minulosti, viem si zvýšenie odmien predstaviť.

Darina Peterková: Tak sa môžeme dohodnúť, že ak príspevok z rozpočtu Mensy neprekročí stanovenú sumu, odmena pre každú z koordinátoriek bude 1 000 EUR.

Lucia Števanková: Finančná situácia zatiaľ vyzerá dobre, príspevok z rozpočtu Mensy na IQ olympiádu možno ani nebude potrebný.

Henrich Kriško: O zvýšení odmien pre koordinátorky IQ olympiády som nehlasoval, keďže som nevedel, aká bude finančná situácia.

Uznesenie: Ak príspevok Mensy na IQ olympiádu neprekročí sumu 3 000 EUR, odmeny pre koordinátorky IQ olympiády Luciu Števankovú a Darinu Peterkovú sú pre každú 1 000 EUR čistá odmena. V prípade, že príspevok Mensy prekročí sumu 3 000 EUR, odmena sa zo sumy 1 000 EUR zníži o výšku prekročenia, vždy však bude najmenej 500 EUR čistá odmena.

Za: 7 Proti: 0 Zdržal sa: 0

**K bodu 4 – Rôzne:**

Uznesenie: Mensa Slovensko zakúpi projector.

Za: 7 Proti: 0 Zdržal sa: 0

Lucia Števanková: Poukazy na bezplatné testovanie by sme mohli dať 10 najlepším účastníkom celoštátneho kola IQ olympiády.

Darina Peterková: Víťaz IQ olympiády bude mať účasť v tábore pre nadané deti zadarmo.

Miroslav Macko: Ak rozdáme 10 poukazov na bezplatné testovanie deťom, mali by sme 10 poukazov na bezplatné testovanie poslať aj ich učiteľom.

Anna Dojčanová: Poukazy na bezplatné testovanie by sme mohli dávať aj prednášajúcim.

Lucia Števanková: Tamara Babjáková požiadala o možnosť platby na účet za testovanie a tiež potrebuje vydávať príjmové doklady.

Miroslav Macko: Hospodár jej môže poslať opečiatkované predvyplnené doklady. Môže si s hospodárom dohodnúť variabilný symbol pre platby na účet.

Lucia Števanková: Zháňam ľudí, ktorí pomôžu prezentovať Mensu na Dni hlavolamov v Beckove 13. 7.

Darina Peterková: V rámci aktivít pre nadané deti sme plánovali šifrovačku, nie sme si však istí, č isa ju podarí realizovať. Problémom sú stupne ochrany prírody v Horskom parku.

Marián Zahradník ponúkol hlavolam, ktorý by mohol byť použitý pri prezentácii Mensy na Dni hlavolamov.

Henrich Kriško: Jednorazovo môžeme predávať predmety súvisiace s našou činnosťou aj bez povolenia na podnikanie. Aj ako nezisková organizácia môžeme mať živnostenské oprávnenie a nie som si vedomý limitov pre príjmy z takýchto aktivít.

Marián Zahradník: Hlavolam by sa mohol vytlačiť na 3D tlačiarni a na akcii predávať za 3 – 4 EUR.

Lucia Števanková: Musíme overiť, či hrad bude s predajom súhlasiť.

Lucia Števanková požiadala všetkých aby v prípade, že chú pomáhať pri IQ olympiáde, vyplnili formulár v SurveyMonkey. Dobrovoľníkom, ktorí prídu vypomôcť na všetky regionálne kolá, bude hradené ubytovanie v Banskej Bystrici a v Košiciach.

**K bodu 5 – Záver:**

Anna Dojčanová poďakovala prítomným za účasť na zasadnutí Rady.

Zapísal: Henrich Kriško